CELEX: C2006/212/63
Language: fi
Date: 2006-09-02 00:00:00
Title: Asia T-182/06: Kanne 12.7.2006 — Alankomaiden kuningaskunta v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/35
            
         Kanne 12.7.2006 — Alankomaiden kuningaskunta v. komissio
   (Asia T-182/06)
   (2006/C 212/63)
   Oikeudenkäyntikieli: hollanti
   Asianosaiset
   
      Kantaja: Alankomaiden kuningaskunta (asiamiehet: H. G. Sevenster ja D.J.M. de Grave)
   
      Vastaaja: Euroopan yhteisöjen komissio
   Vaatimukset
   
               —
            
            
               Alankomaiden kuningaskunnan EY:n perustamissopimuksen 95 artiklan 5 kohdan mukaisesti tiedoksi antamista kansallisista säännösluonnoksista, joissa säädetään dieselkäyttöisten ajoneuvojen hiukkaspäästöjen rajoittamisesta 3.5.2006 tehty komission päätös 2006/372/EY kumotaan,
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on antanut komissiolle EY:n 95 artiklan 5 kohdan mukaisesti tiedoksi aikomuksensa säätää kansallisessa sääntelyssä dieselkäyttöisten ajoneuvojen hiukkaspäästöjen rajoittamisesta direktiivin 98/69/EY (1) säännöksistä poiketen. Ilmoitettu sääntely pitää sisällään, että 1.1.2007 alkaen uusille dieselhenkilöautoille ja kevyille pakettiautoille asetetaan pienhiukkauspäästöjen normiksi 5 milligrammaa kilometriä kohti. Tämänhetkinen direktiivissä 98/69 oleva normi on 25 milligrammaa kilometriä kohti. Ilman laadun alalla Alankomailla olevien erityisten ongelmien valossa Alankomaiden hallitus katsoo, että ankaramman normin käyttöönotto on tarpeellista. Komissio hylkäsi suunnitellun kansallisen sääntelyn riidanalaisessa päätöksessä 2006/372/EY (2).
   Kantaja esittää kannekirjelmänsä tueksi ensimmäiseksi, että komissio on rikkonut EY:n 95 artiklan 5 kohdan arviointiperustetta toteamalla, että Alankomaat ei ole osoittanut, että erityinen ongelma olisi olemassa ilman laadun suhteen ja erityisesti direktiivin 99/30 (3) mukaisten velvollisuuksien suhteen.
   Toiseksi kantaja vetoaa sen vuoksi tapahtuneeseen huolellisuusvelvollisuuden ja EY 253 artiklassa määrätyn perusteluvelvollisuuden loukkaamiseen, että komissio on enemmittä perusteluitta jättänyt tarkastelun ulkopuolelle Alankomaiden hyvissä ajoin ennen riidanalaista päätöstä toimittaman, tuoreimman relevantin näytön.
   Kolmanneksi kantaja vetoaa siihen, että komissio on rikkonut EY:n perustamissopimusta siten, että se ei ole lähtenyt EY 95 artiklan 6 kohdan nojalla suoritetussa vaihtoehtoisten toimenpiteiden arvioinnissa siitä kansallisella sääntelyllä erityisesti tavoitellusta päämäärästä, jota varten hyväksyntää haettiin.
   Kantaja esittää vielä, että EY 95 artiklan 6 kohdan mukaisen edellytysten täyttymisen arvioinnin yhteydessä on loukattu EY 253 artiklan mukaista perusteluvelvollisuutta.
   Lopuksi kantaja vetoaa siihen, että komissio on rikkonut EY 95 artiklan 5 ja 6 kohtaa ja loukannut EY 253 artiklan perusteluvelvollisuutta siten, että se katsoi, että suunnitellun toimenpiteen kansainvälisen asiayhteys oli relevantti Alankomaiden hallituksen hakemuksen arvioinnissa.
   
      (1)  Moottoriajoneuvojen päästöjen aiheuttaman ilman pilaantumisen ehkäisemiseksi toteutettavista toimenpiteistä ja neuvoston direktiivin 70/220/ETY muuttamisesta 13 päivänä lokakuuta1998 annettu Euroopan parlamentin ja neuvoston direktiivi 98/69/EY /EYVL L 350, s. 1).
   
      (2)  Alankomaiden kuningaskunnan EY:n perustamissopimuksen 95 artiklan 5 kohdan mukaisesti tiedoksi antamista kansallisista säännösluonnoksista, joissa säädetään dieselkäyttöisten ajoneuvojen hiukkaspäästöjen rajoittamisesta (tiedoksiannettu numerolla K(2006) 1791) 3.5.2006 tehty komission päätös 2006/372/EY (EYVL L 142, s. 16).
   
      (3)  Ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista 22.4.1999 annettu neuvoston direktiivi 1999/30/EY (EYVL l 163, s. 41).